L’apartament està molt ben ubicat a tocar de la plaça Dam, molt a prop de totes les zones d’interès d’Amsterdam. Es tracta d’un segon pis i no hi ha ascensor, i cal tenir en compte que les escales són molt empinades (és habitual en els edificis al centre d’Amsterdam, però si ets família o portes bebé/cotxet pot ser problemàtic).
Hi ha tres estances, un dormitori prou gran (però sense cap armari, només calaixeres), una sala d’estar amb un sofà llit còmode i una cuina relativament ben equipada. Els banys són un tema apart: hi ha un sanitari en el mateix apartament, i un bany complet a una altra porta del replà. És privat però sí que has de tenir en compte que si algú puja o baixa per l’escala del replà et pot veure anant/tornant del bany.
Just a la part de sota del edifici hi ha un bar, però no vam tenir problemes de soroll excessiu per les nits.